**Aşteptare**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aştept să vină clipa

din nou să ne iubim;

mi-e tare dor de tine,

eşti cerul meu senin!

Va fi o sărbătoare,

din ochi ne vom sorbi,

dorinţa pătimaşă-n

cascade-om retrăi.

Sunt oaza-ţi însorită,

sunt ultimul popas,

din crâmpeiul vieţii

ce ne-a mai rămas.

Vocea-ţi fremătândă-i

o şoaptă de iubire,

ce-mi mângâie auzul,

talaz de fericire.

Sărutul din preludiu,

tandru, şi pătimaş…

îmi pârjoleşte trupul

fără să-mi dea răgaz.

Mă simt ca şi o coardă

vibrândă sub arcuş

şi intru-n rezonanţă

când luna este sus.

O linişte profundă

s-aşterne-n patul moale,

Tu mă ţii strâns în braţe

şi soarele răsare.

Când buzele-ţi şoptesc

“doar pe tine te doresc!” ,

mă simt ca o prinţesă

iubită, adorată...

Aş vrea să fim iar tineri,

să retrăim viaţa

şi să ne trezească

cocoşul dimineaţa.

Cucurigu! Cucurigu! Cucurigu!